# รัฐแมริแลนด์

| รัฐแมริแลนด์ |
| --- |
| รัฐ |
| State of Maryland |
| ธงตรา |
| สมญา: Old Line State; Free State |
| คำขวัญ: Fatti maschii, parole femine (Manly deeds, womanly words) |
| แผนที่สหรัฐเน้นรัฐแมริแลนด์ |
| ประเทศ | สหรัฐ |
| เข้าร่วมสหรัฐ | 28 เมษายน 2331 (7) |
| เมืองหลวง | แอนแนโพลิส |
| เมืองใหญ่สุด | บอลทิมอร์ |
| มหานครใหญ่สุด | บอลทิมอร์-วอชิงตัน |
| การปกครอง |
|  • ผู้ว่าการ | มาร์ติน โอมัลลีย์ (ด) |
|  • รองผู้ว่าการ | แอนโธนี จี. บราวน์ (ด) |
| สมาชิกวุฒิสภา | คริส แวน ฮอลเลน (ด) แอนเจลา ออลโซบรุกส์ (ด) |
| สมาชิกสภาผู้แทนราษฎร | เดโมแครต 7 คน รีพับลิกัน 1 คน |
| พื้นที่ |
|  • ทั้งหมด | 12,407 ตร.ไมล์ (32,133 ตร.กม.) |
|  • พื้นดิน | 9,774 ตร.ไมล์ (25,314 ตร.กม.) |
|  • พื้นน้ำ | 2,633 ตร.ไมล์ (6,819 ตร.กม.)  21% |
|  • อันดับ | 42 |
| ขนาด |
|  • ความยาว | 249 ไมล์ (400 กิโลเมตร) |
|  • ความกว้าง | 101 ไมล์ (145 กิโลเมตร) |
| ความสูง | 344 ฟุต (105 เมตร) |
| ความสูงจุดสูงสุด (ภูเขาแบ็กโบน) | 3,360 ฟุต (1,024 เมตร) |
| ความสูงจุดต่ำสุด (มหาสมุทรแอตแลนติก) | 0 ฟุต (0 เมตร) |
| ประชากร |
|  • ทั้งหมด | 5,600,388 คน |
|  • อันดับ | 19 |
|  • ความหนาแน่น | 541.9 คน/ตร.ไมล์ (209.2 คน/ตร.กม.) |
|   • อันดับความหนาแน่น | 5 |
|  • ค่ามัธยฐานรายได้ครัวเรือน | $65,144 |
|  • อันดับรายได้ | 1 |
| เดมะนิม | Marylander |
| ภาษา |
|  • ภาษาทางการ | **โดยนิตินัย**: ไม่มี **โดยพฤตินัย**: อังกฤษ |
| เขตเวลา | Eastern: UTC-5/-4 |
| อักษรย่อไปรษณีย์ | MD |
| รหัส ISO 3166 | US-MD |
| ละติจูด | 37° 53′ N to 39° 43′ N |
| ลองจิจูด | 75° 03′ W to 79° 29′ W |
| เว็บไซต์ | www.maryland.gov |

**รัฐแมริแลนด์** (Maryland, /ˈmɛr ə lənd/) เป็นรัฐอยู่ทางฝั่งตะวันออกของสหรัฐอเมริกา ตั้งอยู่ทางตอนเหนือของวอชิงตัน ดี.ซี. และอยู่ทางตอนใต้ของรัฐเพนซิลเวเนีย เมืองหลวงของรัฐคือ แอนแนโพลิส เมืองที่ใหญ่ที่สุดในรัฐคือ บอลทิมอร์ มหาวิทยาลัยที่มีชื่อเสียงในรัฐได้แก่ มหาวิทยาลัยจอนส์ ฮอปคินส์ และมหาวิทยาลัยแมริแลนด์ ทีมกีฬาที่มีชื่อเสียงได้แก่ บอลทิมอร์ ออริโอลส์ (เบสบอล) และ บอลทิมอร์ เรเวนส์ (อเมริกันฟุตบอล)

จุดสูงสุดในรัฐคือภูเขาแบ็กโบน และจุดต่ำสุดคือมหาสมุทรแอตแลนติก

## การแบ่งเขตการปกครอง

รัฐแมริแลนด์ แบ่งเขตการปกครองออกเป็น 23 เทศมณฑล และหนึ่งเมืองอิสระ (Independenct City) ได้แก่นครบอลทิมอร์ ซึ่งได้รับการก่อตั้งขึ้นในปี พ.ศ. 2272 และแยกตัวออกจากเทศมณฑลบอลทิมอร์ (Baltimore) ใน พ.ศ. 2394 โดยได้รับการยกฐานะให้เป็นเมืองอิสระ (Independent City) มีฐานะเทียบเท่าเทศมณฑล สำหรับเทศมณฑลมีรายละเอียดต่อไปนี้

### เทศมณฑลในรัฐแมริแลนด์

1. เทศมณฑลการ์เรตต์ (Garrett) : ก่อตั้งขึ้นใน พ.ศ. 2415 โดยแยกตัวออกมาจากเทศมณฑลแอลลิเกนี มีศูนย์กลางการปกครองอยู่ที่เมืองโอกแลนด์ (Ockland)
2. เทศมณฑลคาร์รอลล์ (Carroll) : ก่อตั้งขึ้นใน พ.ศ. 2416 โดยแยกตัวออกมาจากเทศมณฑลบอลทิมอร์และเทศมณฑลเฟรเดอริก มีศูนย์กลางการปกครองอยู่ที่เมืองเวสต์มินสเตอร์ (Westminster)
3. เทศมณฑลคาลเวิร์ต (Calvert) : ก่อตั้งขึ้นใน พ.ศ. 2197 โดยในครั้งก่อตั้งใช้ชื่อว่าแพทักเซนต์ (Patuxent) แล้วเปลี่ยนมาใช้ชื่อปัจจุบันใน พ.ศ. 2201 มีศูนย์กลางการปกครองอยู่ที่เมืองปรินซ์เฟรเดอริก (Prince Frederick)
4. เทศมณฑลเคนต์ (Kent) : ก่อตั้งขึ้นใน พ.ศ. 2185 มีศูนย์กลางการปกครองอยู่ที่เมืองเชสเตอร์ทาวน์ (Chestertown)
5. เทศมณฑลแครอไลน์ (Caroline) : ก่อตั้งขึ้นใน พ.ศ. 2316 โดยแยกตัวออกมาจากเทศมณฑลดอร์เชสเตอร์และเทศมณฑลควีนแอนส์มีศูนย์กลางการปกครองอยู่ที่เมืองเดนตัน (Denton)
6. เทศมณฑลชาลส์ (Charles) : ก่อตั้งขึ้นใน พ.ศ. 2201 มีศูนย์กลางการปกครองอยู่ที่เมืองแลพลาตา (La Plata)
7. เทศมณฑลซีซิล (Cecil) : ก่อตั้งขึ้นใน พ.ศ. 2215 โดยแยกตัวออกมาจากเทศมณฑลบอลทิมอร์และเทศมณฑลเคนต์ (Kent) มีศูนย์กลางการปกครองอยู่ที่เมืองเอลก์ตัน (Elkton)
8. เทศมณฑลซัมเมอร์เซต (Somerset) : ก่อตั้งขึ้นใน พ.ศ. 2209 มีศูนย์กลางการปกครองอยู่ที่เมืองปรินเซสส์แอนน์ (Princess Anne)
9. เทศมณฑลดอร์เชสเตอร์ (Dorchester) : ก่อตั้งขึ้นใน พ.ศ. 2211 มีศูนย์กลางการปกครองอยู่ที่เมืองเคมบริดจ์ (Cambridge)
10. เทศมณฑลเซนต์มารีส์ (Saint Mary’s County) : ก่อตั้งขึ้นใน พ.ศ. 2180 มีศูนย์กลางการปกครองอยู่ที่เมืองเลโอนาร์ดทาวน์ (Leonardtown) มณฑลนี้เคยถูกเปลี่ยนชื่อเป็นโพโตแมก (Potomac) ใน พ.ศ. 2197 แต่ได้เปลี่ยนกลับมาใช้ชื่อเดิมในอีกสี่ปีต่อมา
11. เทศมณฑลปรินซ์จอจส์ (Prince George’s County) : ก่อตั้งขึ้นใน พ.ศ. 2239 โดยการแยกตัวออกมาจากเทศมณฑลคาลเวิร์ตและเทศมณฑลชาลส์ มีศูนย์กลางการปกครองอยู่ที่เมืองอัปเปอร์มาร์ลโบโร (Upper Marlboro)
12. เทศมณฑลควีนแอนส์ (Queen Anne’s County) : ก่อตั้งขึ้นใน พ.ศ. 2249 โดยการแยกตัวออกมาจากเทศมณฑลแทลบอต มีศูนย์กลางการปกครองอยู่ที่เมืองเซนเตอร์วิลล์ (Centerville)
13. เทศมณฑลแทลบอต (Talbot) : ก่อตั้งขึ้นใน พ.ศ. 2205 โดยแยกตัวออกมาจากเทศมณฑลเคนต์ มีศูนย์กลางการปกครองอยู่ที่เมืองอีสตัน (Easton)
14. เทศมณฑลบอลทิมอร์ (Baltimore) : ก่อตั้งขึ้นใน พ.ศ. 2202 มีศูนย์กลางการปกครองอยู่ที่เมืองทาวซัน (Towson)
15. เทศมณฑลเฟรเดอริก (Frederick) : ก่อตั้งขึ้นใน พ.ศ. 2291 โดยการแยกตัวออกมาจากเทศมณฑลปรินซ์จอจส์ มีศูนย์กลางการปกครองอยู่ที่เมืองเฟรเดอริก
16. เทศมณฑลมอนต์กอเมอรี (Montgomery) : ก่อตั้งขึ้นใน พ.ศ. 2319 โดยแยกตัวออกมาจากเทศมณฑลเฟรเดอริก มีศูนย์กลางการปกครองอยู่ที่เมืองร็อกวิลล์ (Rockville)
17. เทศมณฑลวอชิงตัน (Washington) : ก่อตั้งขึ้นใน พ.ศ. 2319 โดยแยกตัวออกมาจากเทศมณฑลเฟรเดอริก มีศูนย์กลางการปกครองอยู่ที่เมืองแฮกเกอร์สทาวน์ (Hagerstown)
18. เทศมณฑลวูสเตอร์ (Worcester) : ก่อตั้งขึ้นใน พ.ศ. 2285 โดยแยกตัวออกมาจากเทศมณฑลซัมเมอร์เซต มีศูนย์กลางการปกครองอยู่ที่เมืองสโนว์ ฮิลล์ (Snow Hill)
19. เทศมณฑลวิโคมิโก (Wicomico) : ก่อตั้งขึ้นใน พ.ศ. 2410 โดยแยกตัวออกมาจากเทศมณฑลซัมเมอร์เซตและเทศมณฑลวูสเตอร์ มีศูนย์กลางการปกครองอยู่ที่เมืองซอลิสเบอรี (Salisbury)
20. เทศมณฑลแอลลิเกนี (Allegany) : ก่อตั้งขึ้นใน พ.ศ. 2332 โดยแยกตัวออกมาจากเทศมณฑลวอชิงตัน ศูนย์กลางการปกครองอยู่ที่เมืองคัมเบอร์แลนด์ (Cumberland)
21. เทศมณฑลแอนน์ อะรันเดล (Anne Arundel) : ก่อตั้งขึ้นใน พ.ศ. 2193 ศูนย์กลางการปกครองอยู่ที่เมืองแอนแนโพลิส ซึ่งเป็นเมืองหลวงของรัฐแมริแลนด์ด้วย เทศมณฑลนี้ เคยถูกเปลี่ยนชื่อเป็นพรอวิเดนซ์ (Providence) ใน พ.ศ. 2197 แต่ได้เปลี่ยนกลับมาใช้ชื่อเดิมในอีกสี่ปีต่อมา
22. เทศมณฑลฮาร์ฟอร์ด (Harford) : ก่อตั้งขึ้นใน พ.ศ. 2316 โดยการแยกตัวออกมาจากเทศมณฑลบอลทิมอร์ มีศูนย์กลางการปกครองอยู่ที่เมืองเบลแอร์ (Bel Air)
23. เทศมณฑลโฮวาร์ด (Howard) : ก่อตั้งขึ้นใน พ.ศ. 2394 โดยการแยกตัวออกมาจากเทศมณฑลแอนน์ อะรันเดล และเทศมณฑลบอลทิมอร์ มีศูนย์กลางการปกครองอยู่ที่เมืองเอลลิคอตต์ซิตี (Ellicott City)

## อ้างอิง

## แหล่งข้อมูลอื่น

* เว็บไซต์รัฐแมริแลนด์